شەفەق نیوز/ مەسرور بارزانی سەرۆک حکومەت هەرێم کوردستان، ئمڕوو پەنجشەممە، دووپاتکرد لە چارەسەرکردن گرفتە گیرهاتگەیل وەل حکومەت فیدڕاڵی لەبان بنەمای دەستور، و ئاماژەدا ک وە جیهاوردنی هووکار گرنگیگە ئەرا ئەوزەڵبوین عراق و چەسپانن ئەمن وئارامی.حکومەت هەرێم کوردستان لە بەیاننامەیگ ك رەسیە ئاژانس شەفەق نیوز وت: مەسرور بارزانی سەرۆک حکومەت هەرێم کوردستان، ئمڕوو، پێشوازی کرد لە ئەرکان شەهاب شەیبانی وەزیر پەیوەندیەگان و شاند یاوه‌ری و هه‌میش ئانۆ جەوهەر وەزیر گواستنەوە و پەیوەندیەگان لە هەرێم کوردستان، و عەلی خوێلدی وەرپرس دەزگای جیوەجیکردن لە دەسگای راگەیانن و پەیوەندی عراقی ئامادەی چەوپیکەفتنەگە بوین.بەیاننامەگە وتیش: باس کریا لە گشەپێدان پەیوەندیەگان ناوبەین هەرێم کوردستان و حکومەت فیدڕاڵی، وه‌تایبەت لە باوەت پەیوەندیەگان.وەگورەی بەیاننامەگە وەزیر پەیوەندیەگان عراق ئامادەیی خوەی نیشاندا ئەرا پێشکەشکردن گشت شیوەیل پشتگیری ئەرا هەرێم کوردستان، وە ئامانج گەشەکردن کەرت پەیوەندی لە عراق وە هەرێمەگە، وتیش رێز لە تایبەتمه‌ندی هەرێم کوردستان گریمن، و هیوای دامەزرانن خاسترین پەیوەندی وەگەردی دیرێمن، و دووپاتکرد؛ هەرچە کەفێدە بەرژەوەنی عراق کەفێدە بەرژەوەنی هەرێمەگە، هەمیش وەپیچوانەگەی راسە.هەرلیوا، سەرۆک حکومەت هەرێم کوردستان جەخت کردە بان گرنگی چارەسەرکردن گرفتە گیرهاتگەیل وەگەرد حکومەت فیدڕاڵی له‌بان بنەمای دەستور، ک وەجیهاوردنی کاریگەری گرنگیەگە لە ئەوزەڵکردن عراق و بتەو کردن ئەمن و ئارامی.
